
Notă informativă
privind rezultatele sondajului de identificare a priorităților locale în UAT Coropceni

    În perioada 08.06.-15.06.2026, în UAT Coropceni (loc.Coropceni), a fost desfășurat un sondaj în rândul locuitorilor, avind în vedere specificul problemelor și necesităților diverse ale acestora, cu scopul de a identifica principalele probleme și priorități locale care necesită atenție în perioada următoare.
   Sondajul a fost realizat prin distribuirea chestionarelor către locuitori (gospodării). În total, au fost distribuite 336 chestionare, dintre care au fost completate și colectate 333 chestionare.
   Chestionarul a oferit locuitorilor posibilitatea să indice problema pe care o consideră cea mai importantă pentru localitate, dar și să formuleze sugestii sau comentarii suplimentare.
   1. Numărul total de chestionare completate
În urma procesului de colectare au fost înregistrate 336 chestionare completate:
din acestea:
nevalabile — 3.
   Numărul chestionarelor completate reflectă participarea locuitorilor la procesul de consultare și oferă o bază importantă pentru înțelegerea priorităților comunității.
   2. Principalele priorități indicate de locuitorii satului Coropceni:
În baza chestionarelor completate, locuitorii satului Coropceni au indicat următoarele priorități principale:
1. Construcția sistemului de canalizare — 117 răspunsuri;
2. Construcția unei fîntîni arteziene — 105 răspunsuri;
3. Reparația și întreținerea drumurilor locale — 94 răspunsuri.
   Cele mai multe răspunsuri au vizat ca prioritate principală „Construcția sistemului de canalizare", ceea ce arată că această problemă este percepută de locuitori ca fiind una dintre cele mai urgente pentru comunitate. Rezultatele date demonstrează că accesul la servicii de canalizare reprezintă o preocupare majoră pentru populație, fiind considerat esențial pentru îmbunătățirea condițiilor de trai, protecția sănătății publice și asigurarea unui mediu curat și sigur.
Analiza tuturor răspunsurilor evidențiază existența unor necesități investiționale distincte, determinate de specificul infrastructurii și gradul diferit de dezvoltare.
   3. Observații și sugestii din partea locuitorilor
   Pe lângă alegerea priorităților principale, unii locuitori au formulat și comentarii sau sugestii suplimentare. Printre acestea se regăsesc:
-iluminarea stradală;
- organizarea serviciului de salubrizare;[image: ]
- reparația drumului de acces spre central raional.
   Aceste observații vor servi pentru autoritatea publică locală drept necesități stringente investiționale în procesul de planificare a intervențiilor viitoare și în pregătirea discuțiilor publice cu locuitorii.
   4. Concluzii
   În baza rezultatelor consultării populației, analizei situației existente se constată că, prioritățile propuse sunt justificate, necesare și prioritare, fiind în concordanță cu [image: ]nevoile reale ale cetățenilor din localitatea Coropcrni.
      În baza rezultatelor sondajului, se recomandă: atît prioritatea principală, cît și celelalte priorități indicate de locuitori să fie examinate de către Primăria și Consiliul Local Coropceni, precum și să fie aduse la cunoștință în cadrul Grupului de Lucru, iar concluziile să fie integrate în planificarea acțiunilor de dezvoltare locală și în procesul de consultare privind amalgamarea voluntară.


Executor: Ion Harea

